
[bookmark: TextBodyBegin]Eiropas Parlaments,
–	ņemot vērā ar Spānijas Augstākās tiesas 2025. gada 7. oktobra vēstuli iesniegto pieprasījumu atcelt Alvise Pérez (Luis Pérez Fernández) imunitāti saistībā ar kriminālprocesu, kas pret viņu tiks ierosināts un paziņots parlamentā 2025. gada 22. oktobrī,
–	pēc Alvise Pérez uzklausīšanas 2026. gada 24. martā saskaņā ar Reglamenta 9. panta 6. punktu,
–	ņemot vērā Protokola Nr. 7 par privilēģijām un imunitāti Eiropas Savienībā 8. un 9. pantu, kā arī 1976. gada 20. septembra Akta par Eiropas Parlamenta deputātu ievēlēšanu tiešās vispārējās vēlēšanās 6. panta 2. punktu,
–	ņemot vērā Eiropas Savienības Tiesas 2008. gada 21. oktobra, 2010. gada 19. marta, 2011. gada 6. septembra, 2013. gada 17. janvāra un 2019. gada 19. decembra spriedumu[footnoteRef:2], [2:  	Tiesas 2008. gada 21. oktobra spriedumi, Marra/De Gregorio un Clemente, C-200/07 un C-201/07, ECLI:EU:C:2008:579; Vispārējās tiesas 2010. gada 19. marta spriedums, Gollnisch/Parlaments, T-42/06, ECLI:EU:T:2010:102; Tiesas 2011. gada 6. septembra spriedums, Patriciello, C-163/10, ECLI: EU:C:2011:543; Vispārējās tiesas 2013. gada 17. janvāra spriedumi, Gollnisch/Parlaments, T-346/11 un T-347/11, ECLI:EU:T:2013:23. Tiesas 2019. gada 19. decembra spriedums, Junqueras Vies, C-502/19, ECLI:EU:C:2019:1115.] 

–	ņemot vērā Spānijas Konstitūcijas 71. panta 1. un 2. punktu,
–	ņemot vērā Reglamenta 5. panta 2. punktu, 6. panta 1. punktu un 9. pantu,
–	ņemot vērā Juridiskās komitejas ziņojumu (A10‑0119/2026),
A.	tā kā ar 2025. gada 7. oktobra vēstuli Spānijas Augstākās tiesas priekšsēdētājs ir pieprasījis atcelt Spānijā ievēlētā Eiropas Parlamenta deputāta Alvise Pérez imunitāti saistībā ar vairākiem iespējamiem nodarījumiem, kas notikuši 2024. gadā;
B.	tā kā pieprasījumā ir norādīts par aizdomām, ka 2024. gada janvārī un februārī Telegram kanāla “Alvise Pérez Chat” administrators publicējis paziņojumus, norādot tos, kuri ir atbildīgi par ideoloģisko vajāšanu, kas pazīstama kā naida noziegumi, jo īpaši atsaucoties uz īpašo uzdevumu prokuroru naida noziegumu jautājumos Valensijā; tā kā šajā kanālā publicētie paziņojumi izraisīja daudzu kanāla sekotāju tūlītēju reakciju, kuri šim īpašo uzdevumu prokuroram nosūtīja vairāk nekā 1500 komentāru, galvenokārt aizvainojošu; tā kā saskaņā ar Spānijas Kriminālkodeksa 172.ter pantu un 18. panta 1. punktu saistībā ar Spānijas Kriminālkodeksa 553. pantu iespējamā rīcība varētu būt aizskaršana vai vajāšana, kūdīšana veikt uzbrukumu iestādei vai valsts amatpersonai, piespiešana un/vai naida izplatīšana sociālajos medijos;
C.	tā kā Alvise Pérez 2024. gada jūnija Eiropas vēlēšanās tika ievēlēts Eiropas Parlamentā un noziedzīgā nodarījuma, par kuru pastāv aizdomas, izdarīšanas laikā viņš nebija Eiropas Parlamenta deputāts; 
D.	tā kā iespējamie noziedzīgie nodarījumi un no tiem izrietošais pieprasījums atcelt Alvise Pérez imunitāti nav saistīti ar viņa pausto viedokli vai veikto balsojumu, pildot savus pienākumus Protokola Nr. 7 par privilēģijām un imunitāti Eiropas Savienībā 8. panta nozīmē;
E.	tā kā saskaņā ar Protokola Nr. 7 par privilēģijām un imunitāti Eiropas Savienībā 9. panta pirmās daļas a) punktu Eiropas Parlamenta locekļiem savā valstī ir imunitāte, ko piešķir attiecīgās valsts parlamenta locekļiem;
F.	tā kā Spānijas Konstitūcijas 71. panta 1. un 2. punkts paredz, ka:
“(1) Kongresa locekļiem un senatoriem ir vārda brīvība attiecībā uz viedokļiem, kas pausti, pildot savus pienākumus.”
(2) Arī Kongresa locekļiem un senatoriem viņu pilnvaru laikā ir tiesības netikt arestētiem, un viņus var arestēt tikai gadījumā, ja viņi ir pieķerti nozieguma izdarīšanas brīdī; viņus nevar nedz apsūdzēt, nedz tiesāt bez attiecīgās palātas iepriekšējas atļaujas, kuras locekļi viņi ir”;
G.	tā kā Protokola Nr. 7 par imunitāti un privilēģijām Eiropas Savienībā paredzētās imunitātes mērķis ir aizsargāt Parlamentu un tā deputātus pret juridiskiem procesiem, kas tiek ierosināti par darbībām, kuras ir veiktas, pildot parlamentāros pienākumus, un kuras nevar skatīt atrauti no minētajiem pienākumiem;
H.	tā kā saskaņā ar Parlamenta Reglamenta 5. panta 2. punktu deputāta imunitāte nav viņa personiska privilēģija, bet gan visa Parlamenta un tā deputātu neatkarības garantija;
I.	tā kā šajā lietā Parlamentam nav pierādījumu par fumus persecutionis, proti, nešķiet, ka attiecīgās tiesvedības pamatā esošais nolūks ir kaitēt Alvise Pérez kā Eiropas Parlamenta deputātam un līdz ar to Parlamenta neatkarībai;
J.	tā kā, no vienas puses, Parlaments nevar tikt pielīdzināts tiesai un, no otras puses, deputāts imunitātes atcelšanas procedūras kontekstā nevar tikt uzskatīts par apsūdzēto[footnoteRef:3]; [3:  	Vispārējās tiesas 2019. gada 30. aprīļa spriedums, Briois/Parlaments, T-214/18, ECLI:EU:T:2019:266.] 

1.	nolemj atcelt Alvise Pérez imunitāti;
2.	uzdod priekšsēdētājai šo lēmumu un atbildīgās komitejas ziņojumu nekavējoties nosūtīt Spānijas Karalistes kompetentajām iestādēm un Alvise Pérez.

